nb en da fi sv da da tr en fi tr da da da da nb da da da da da da pl da da da ca da de da da en en id da en da en da da da da da da da da da da da sv da da da da en da da da en da da da da en nb nb nl da nb da da da da da da da da en da da da da da da da en es en da de da da da da da de da fi sv da da tr en fi tr da da da da nb da da da da da da pl da da da ca da de da da en en id da en da en da da da da da da da da da da da sv da da da da en da da da en da da en da en
Crickethistorie ved Jønsson - cricket.dk
På nedenstående billede, som er fundet i et idrætstidsskrift fra 1889, sidder KB’s førstehold bænket med flotte kasketter og helt i hvidt. Dengang var det også in med sorte bælter – selv om spillet både da og nu er uden kropskontakt, så der ikke var tale om en form for karate… Datidens spillere opbevarede i øvrigt deres rekvisitter i en beværtning på Blegdamsvej – så havde man altid en undskyldning, når øllet skulle indtages.
KB’s velklædte førstehold anno 1889.
Første verdenskrig satte en stopper for mange ting og deriblandt cricketsamarbejdet med de engelske hold. Derfor var det en stor cricketbegivenhed, da Marylebone Cricket Club (MCC), der er en af verdens ældste cricketklubber og blandt andet står bag Laws of Cricket og Lord’s Ground i London, for første gang kom til Danmark i 1922.
Det var på mange måder en velkommen cricketinvasion, og DBU, som vi dengang lå under, støttede arrangementet mod de berømte englændere, der spillede 3 gode kampe mod udvalgte danske hold.
I den første kamp gjorde det danske hold pæn modstand, medens det gik galt i den anden kamp, hvor MCC vandt med en halvleg. Den tredje kamp vandt englænderne med 64 point. Alt i alt var deres ophold alligevel god propaganda for dansk cricket.
Kamp på B93’s gamle bane i 1922 mellem udvalgt dansk hold og MCC. Foto: 23. sept. 1922 Country Gentlemans Newspaper.
De tre danske berømtheder Charles Buchwald, Georg Brysting og Valdemar Laursen deltog i kampene. Alle tre spillere var samtidig også stjernespillere i fodbold for KB og AB. Her er Buchwald og Brysting fundet i Kricket-månedsblade fra 1920’erne og -30’erne.
Danmarks bedste gærdespiller i 1920’erne var Charles Buchwald.
Danmarks bedste allrounder i 1930’erne – Georg Brysting.
På den tid var det helt naturligt, at de gode fodboldspillere også dyrkede cricket. Det kunne lade sig gøre fordi cricketsæsonen dengang først startede ca. 1. maj, og sluttede ca. ultimo august, og så tog fodboldspillet over.
/Jørgen Jønsson (red GV)
Invitation til Nykøbing Mors Camp
Trænerkursus DCF Level 1 - Brøndby 20. marts 2022
Se flere nyheder i denne kategori
previous post: Historie interesserede – klik her!
next post: Repræsentantskabsmøde 2022
Telefon: +45 43 26 21 60
Guide til nye klubber
Bidragydere til DCF’s medier